A dohányzás káros az egészségünkre.
Ez nem újdonság. Évtizedek óta tudjuk, hogy milyen veszélyes a dohányzás.
De pontosan hogyan károsítja a cigaretta az egészségünket?
Nézzük meg, mi történik,
amikor összetevői végigmennek a szervezetünkön,
és hogyan lesz testünk előnyére, amikor végül leszokunk róla.
Minden belélegzéskor
a dohányfüst több mint 5 000 fajta vegyi anyaga
érintkezik a test szöveteivel.
Először a kátrány, egy fekete gyantaszerű anyag,
elkezdi bevonni a fogakat és a fogínyt,
roncsolva a fogzománcot, ami végül fogszuvasodáshoz vezet.
Idővel a füst az orrban található idegvégződéseket is károsítja,
így gyengül a szaglóképesség.
A légutakban és a tüdőben
a füst növeli a fertőzések valószínűségét
és a krónikus megbetegedések veszélyét mint a hörghurut és a légúti daganat.
Ezek úgy alakulnak ki, hogy roncsolja a csillókat,
apró nyúlványokat, amik tisztán tartják a légutakat.
Kitölti a léghólyagokat, apró légzsákokat,
amik megvalósítják az oxigén- és széndioxidcserét
a tüdő és a vér között.
A szén-monoxid, ami egy mérgező gáz, áthalad ezen hártyán, bele a véráramlatba,
hozzácsatlakozva a hemoglobinhoz
és kiszorítva az oxigént,
amit normális esetben végigszállított volna a testben.
Ez az egyik oka annak, hogy a dohányzás oxigénhiányhoz
és légzési nehézségekhez vezethet.
Tíz másodpercen belül
a véráramlat nikotint, egy stimulánst szállít az agyba,
serkentve a dopamin és más ingerületátvivők termelését,
beleértve az endorfinokat,
melyek a kellemes érzést okoznak, erős függőséget okozva.
A nikotin és más vegyi anyagok a cigarettában
egyszerre okoznak érszűkületet
és roncsolják az erek kifinomult belső rétegét,
akadályozva a vérkeringést.
Ezek a vaszkuláris befolyások megvastagítják az érfalakat,
és fokozzák a vérlemezek tapadását,
növelve az érelzáródás valószínűségét,
ami szívinfarktushoz és agyvérzéshez vezethet.
A cigaretta számos anyaga veszélyes mutációkat idézhet elő
a szervezet DNS-ében, rákot okozva.
Emellett, olyan összetevők, mint az arzén és a nikkel
megzavarhatják a DNS helyreállításának folyamatát,
ezzel csökkentve a szervezet képességét, hogy legyőzze a rákot.
Sőt, az Amerikai Egyesült Államokban háromból egy rákos halálozást
a dohányzás okoz.
Ez nem csak a tüdőrákra vonatkozik.
A dohányzás számos szövetben és szervben rákot okoz,
látásromláshoz
és csontritkuláshoz vezet.
Nőknél megnehezíti a teherbeesést.
Férfiaknál merevedési zavart idézhet elő.
Ugyanakkor akik leszoknak,
azonnali és hosszú távú fizikai előnyöknek
néznek elébe.
Már 20 perccel az utolsó dohányzás után,
a pulzus és a vérnyomás elkezd visszaállni normális állapotába.
12 óra elteltével a szén-monoxid szintje csökken,
megnövelve a vér oxigénszállító képességét.
Egy nap elteltével
a szívroham valószínűsége lecsökken, a pulzus és a vérnyomás normalizálódik.
2 nap elteltével,
a szaglásért és ízlelésért felelős idegvégződések elkezdenek helyrejönni.
A tüdő egészségesebbé válik egy hónap elteltével,
kevesebb köhögés és javuló légzés tapasztalható.
A csillók a légutakban és a tüdőben
heteken belül regenerálódnak,
és 9 hónap elteltével helyreállnak, növelve az ellenállást a fertőzések ellen.
Az első év után
a szívbaj kockázata a felére esik, mivel az erek működése javul.
5 év után
a vérrögképződés esélye drasztikusan esik,
és az agyvérzés kockázata tovább csökken.
10 év elteltével az esélye, hogy halálos tüdőrák alakuljon ki,
50 százalékkal csökken,
mert a test képessége, hogy helyrehozza a DNS-t, helyreáll.
15 évre rá, az esély, hogy koszorúér-betegség alakuljon ki
ugyanannyi, mint egy nemdohányzónál.
Ezt nem könnyű elérni.
A leszokás szorongáshoz és depresszióhoz vezethet
a nikotin megvonás következtében.
Szerencsére, ezek a hatások csak átmenetiek.
A leszokás könnyebb a leszoktatószerek nagyobb választéka miatt.
Nikotint helyettesítő terápiák: rágógumi,
tapasz,
cukorka
és különféle folyadék permetek
segítenek a leszokásban.
Ezek stimulálják az agy nikotinért felelős receptorait,
ezáltal megelőzve az elvonási tüneteket,
káros vegyi anyagok hozzáadása nélkül.
Tanácsadás és segítő csoportok,
kognitív viselkedésterápia
és a mérsékelt testgyakorlás is segít
a cigaretta elhagyásában.
Jó hír,
hogy a leszokás újra egészségessé teszi testünk és szervezetünk.